CELEX: 32016R0606
Language: sl
Date: 2016-04-19 00:00:00
Title: Izvedbena uredba Komisije (EU) 2016/606 z dne 19. aprila 2016 o koncu razpisnega postopka za odkup posnetega mleka v prahu v okviru javne intervencije, začetega z Izvedbeno Uredbo (EU) 2016/482

20.4.2016   
            
            
               SL
            
            
               Uradni list Evropske unije
            
            
               L 104/14
            
         IZVEDBENA UREDBA KOMISIJE (EU) 2016/606
   z dne 19. aprila 2016
   o koncu razpisnega postopka za odkup posnetega mleka v prahu v okviru javne intervencije, začetega z Izvedbeno Uredbo (EU) 2016/482
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 1370/2013 z dne 16. decembra 2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode (1) ter zlasti člena 3(6) Uredbe,
   ob upoštevanju naslednjega:
   
               (1)
            
            
               Z Izvedbeno uredbo Komisije (EU) 2016/482 (2) se je začel razpisni postopek za odkup posnetega mleka v prahu, saj je bila presežena količinska omejitev 109 000 ton, določena v členu 3(1)(c) Uredbe (EU) št. 1370/2013 za odkup posnetega mleka v prahu po fiksni ceni v okviru javne intervencije.
            
         
               (2)
            
            
               Z drugim pododstavkom člena 3(1) Uredbe (EU) št. 1370/2013, kakor je bil vstavljen z Uredbo Sveta (EU) 2016/591 (3), so bile povečane količinske omejitve, ki se uporabljajo za odkup masla in posnetega mleka v prahu po fiksni ceni za leto 2016 od 20. aprila 2016.
            
         
               (3)
            
            
               Zato je primerno, da se konča razpisni postopek, začet z Izvedbeno Uredbo (EU) 2016/482, in ponovno začne odkup posnetega mleka v prahu po fiksni ceni v okviru javne intervencije, dokler se ne dosežejo povečane količinske omejitve.
            
         
               (4)
            
            
               Ker morajo intervencijske agencije takoj po objavi te uredbe obvestiti ponudnike o koncu razpisnega postopka, bi morala ta uredba začeti veljati na dan objave v Uradnem listu Evropske unije –
            
         SPREJELA NASLEDNJO UREDBO:
   Člen 1
   Konec razpisnega postopka
   Razpisni postopek, začet z Izvedbeno Uredbo (EU) 2016/482, se konča.
   Člen 2
   Začetek veljavnosti
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 19. aprila 2016
      
         
            Za Komisijo
         
         
            V imenu predsednika
         
         Jerzy PLEWA
         
            Generalni direktor za kmetijstvo in razvoj podeželja
         
      
   
   
      (1)  UL L 346, 20.12.2013, str. 12.
   
      (2)  Izvedbena uredba Komisije (EU) 2016/482 z dne 1. aprila 2016 o prekinitvi intervencijskega odkupa posnetega mleka v prahu po fiksni ceni do 30. septembra 2016 in začetku razpisnega postopka za odkup (UL L 87, 2.4.2016, str. 26).
   
      (3)  Uredba Sveta (EU) 2016/591 z dne 15. aprila 2016 o spremembi Uredbe (EU) št. 1370/2013 o opredelitvi ukrepov za določitev nekaterih pomoči in nadomestil v zvezi s skupno ureditvijo trgov za kmetijske proizvode v zvezi z veljavnima količinskima omejitvama za odkup masla in posnetega mleka v prahu (UL L 103, 19.4.2016, str. 3).